ངུར་སྨྲིག་དམར་པོ་ཞིག་གིས་རང་ལུས་ཡངས་པོར་བརྒྱན་ནས་ད་དུང་རང་ཉིད་སུ་ཡིན་པ་བརྗེད་ཟིན་ཞིང་། རང་ཉིད་རང་གིས་མི་ཚོར་ཞིང་རང་སེམས་བདག་ནས་བོར་བའི་བོད་ཀྱི་རབ་བྱུང་པ་མང་པོ་ཞིག་དུས་རབས་ཀྱི་རྦ་རླབས་ཁྲོད་གླུ་གར་བྲོ་གསུམ་དང་ཤོ་ཆང་ཚོང་གསུམ་གྱིས་ཆུ་ཤུགས་ཀྱི་ཟེགས་མ་བཞིན་ཉིན་མཚན་བག་མེད་དུ་བསྐྱེལ་དུས། སངས་རྒྱས་ཀྱི་བསྟན་པ་འཛིན་མཁན་བྱམས་དང་སྙིང་རྗེ་ཅན། ཡ་རབས་ཚུལ་མཐུན་གྱི་གྲྭ་པ་ཞེས་པའི་ཐ་སྙད་དེ་སུ་ཞིག་གི་རྣ་བར་འགྲོ་སྲིད། བོད་ཀྱི་ཤེས་རིག་ནང་བསྟན་ཆེན་མོ་དེ་རྡོག་རྫིས་སུ་བཏང་ནས་སྐྱུག་བྲོ་བའི་བྱ་སྤྱོད་དེས་གངས་ཅན་པའི་སེམས་སུ་མི་གཙང་ནག་ནོག་གི་དྲི་མ་དེ་ནམ་ཞིག་ཏུ་སེལ་ལམ།